CELEX: 32009R1092
Language: hu
Date: 2009-11-13
Title: A Bizottság 1092/2009/EK rendelete ( 2009. november 13. ) a tagállamok által a Bizottságnak a 2009/2010-es borászati évre vonatkozó kivágási támogatás iránti kérelmek tekintetében bejelentett összegekre alkalmazandó egységes elfogadási százalékos arány megállapításáról

14.11.2009   
            
            
               HU
            
            
               Az Európai Unió Hivatalos Lapja
            
            
               L 299/8
            
         
      A BIZOTTSÁG 1092/2009/EK RENDELETE
   
   (2009. november 13.)
   a tagállamok által a Bizottságnak a 2009/2010-es borászati évre vonatkozó kivágási támogatás iránti kérelmek tekintetében bejelentett összegekre alkalmazandó egységes elfogadási százalékos arány megállapításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 85s. cikke (4) bekezdésére, összefüggésben 4. cikkével,
   mivel:
   
               (1)
            
            
               A tagállamok által az 1234/2007/EK rendelet 85s. cikke (2) bekezdésének megfelelően a Bizottságnak 2009. október 15-ig bejelentett támogatható kérelmekben igényelt összegek együttesen meghaladják a kivágási programra vonatkozóan a 2009/2010-es borászati évre megállapított maximális éves költségvetést, vagyis az említett rendelet Xd. mellékletében meghatározott 334 millió EUR-t. Ezért a ténylegesen bejelentett összegek elfogadásának mértékére vonatkozóan egységes százalékos arányt kell megállapítani.
            
         
               (2)
            
            
               A Bulgária, a Cseh Köztársaság és Luxemburg által az 1234/2007/EK rendelet 85s. cikkének (2) bekezdése alapján bejelentett támogatható kérelmek 50 hektárnál kisebb területre vonatkoznak, ezért a borpiac közös szervezéséről szóló 479/2008/EK tanácsi rendeletnek a támogatási programok, a harmadik országokkal folytatott kereskedelem, a termelési potenciál és borágazat ellenőrzése tekintetében történő végrehajtására vonatkozó részletes szabályok megállapításáról szóló, 2008. június 27-i 555/2008/EK bizottsági rendelet (2) 71. cikkének (3) bekezdése értelmében az említett tagállamok esetében nem alkalmazandó az elfogadásra vonatkozó egységes százalékos arány.
            
         
               (3)
            
            
               Az egyértelműség érdekében helyénvaló a kivágási program éves költségvetését az érintett tagállamok szerinti bontásban is megadni.
            
         
               (4)
            
            
               A tagállamok által a Bizottságnak a kivágási támogatás iránti kérelmek tekintetében bejelentett összegek elfogadására vonatkozó egységes százalékos arány megállapításáról szóló, 2008. november 12-i 1123/2008/EK bizottsági rendelet (3) a 2008/2009-es borászati év végén érvényét vesztette. Ezért indokolt hatályon kívül helyezni.
            
         
               (5)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A Bizottságnak az 1234/2007/EK rendelet 85s. cikke (2) bekezdésének megfelelően, a 2009/2010-es borászati év tekintetében bejelentett kivágási támogatás iránti kérelmekben szereplő összegekre alkalmazandó egységes százalékos arány 50,125 %.
   Az érintett tagállamokra vonatkozó költségvetési határokat e rendelet melléklete határozza meg.
   2. cikk
   Az 1123/2008/EK rendelet hatályát veszti.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet a 2009/2010-es borászati év tekintetében kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. november 13-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 170., 2008.6.30., 1. o.
   
      (3)  HL L 303., 2008.11.14., 5. o.
   
      MELLÉKLET
      
         A kivágási támogatásra vonatkozó tagállamonkénti költségvetési határok a 2009/2010-es borászati évben
      
      
                  Tagállam
               
               
                  A kivágási program költségvetése (EUR)
               
            
                  Bulgária
               
               
                  197 767
               
            
                  Cseh Köztársaság
               
               
                  33 666
               
            
                  Németország
               
               
                  492 541
               
            
                  Görögország
               
               
                  4 469 560
               
            
                  Spanyolország
               
               
                  149 939 881
               
            
                  Franciaország
               
               
                  48 343 219
               
            
                  Olaszország
               
               
                  101 615 367
               
            
                  Ciprus
               
               
                  3 403 165
               
            
                  Luxemburg
               
               
                  6 146
               
            
                  Magyarország
               
               
                  12 926 940
               
            
                  Málta
               
               
                  0
               
            
                  Ausztria
               
               
                  2 078 319
               
            
                  Portugália
               
               
                  7 953 097
               
            
                  Románia
               
               
                  1 208 903
               
            
                  Szlovénia
               
               
                  362 533
               
            
                  Szlovákia
               
               
                  968 896